A határozati javaslat elfogadásához
egyszerű többség szükséges, 
az előterjesztés nyilvános ülésen tárgyalható! 

47. számú előterjesztés

Alsónyék Község Önkormányzat Képviselő-testületének 2025. június 17-én 
08:30 órakor megtartandó ülésére

Falugondnoki szolgálat szakmai programjának módosítása

	
Előterjesztő: Molnár István János polgármester

Készítette :  Takaróné dr. Mihó Beatrix aljegyző
                                        
Törvényességi ellenőrzést végezte: Kondriczné dr. Varga Erzsébet jegyző



Tisztelt Képviselő-testület!

A szociális, gyermekjóléti és gyermekvédelmi szolgáltatók, intézmények és hálózatok hatósági nyilvántartásáról és ellenőrzéséről szóló 369/2013. (X. 24.) Kormányrendelet (továbbiakban: Sznyr.) 36. § (1) bekezdése alapján a működést engedélyező szerv - a szolgáltatások jellege és a korábbi ellenőrzések tapasztalatai alapján – kockázatelemzéssel meghatározott időközönként, de legalább háromévente hivatalból ellenőrzi, hogy az engedélyes a jogszabályokban és a szolgáltatói nyilvántartásban foglaltaknak megfelelően működik-e. 
A Tolna Vármegyei Kormányhivatal 2025. február 20. napján Alsónyék Község Önkormányzata (7148 Alsónyék, Fő utca 1.) által fenntartott és működtetett falugondnoki szolgáltatás tekintetében ellenőrzést tartott, mely során hiányosságok kerültek megállapításra. 

1. Aktualizálni szükséges a Szakmai Programot
A falugondnoki szolgálat szakmai programját Alsónyék Község Önkormányzatának Képviselő - testülete a 64/2021. (V. 28.) számú önkormányzati határozattal fogadta el. A szakmai program a személyes gondoskodást nyújtó szociális intézmények szakmai feladatairól és működésük feltételeiről szóló 1/2000 (I.7.) SzCsM rendelet (továbbiakban: Szr.) 5/A. § (1) bekezdésében meghatározott kötelező elemeket részben tartalmazza, aktualizálása szükséges, a megvalósuló tevékenységek figyelembevételével. 

2. A tevékenységnapló és menetlevél pontos vezetésére hívták fel a figyelmet
Mely hiányosságokat és hibákat a falugondnok az ellenőrzést követően javított.
Ilyenek voltak pl.:
· [bookmark: _Hlk167600403]Az Szr. 39. § (4) bekezdésének megfelelően a szociál- és nyugdíjpolitikáért felelős miniszter által meghatározott, a Szociális Ágazati Portálon közzétett formában vezetik a falugondnoki szolgáltatás tevékenységének nyilvántartásához. Több esetben a szolgáltatási napokon nem készült tevékenységnapló és menetlevél.
· A tevékenységnaplóban nem került feltüntetésre a szolgáltatással összefüggésben megtett futott kilométer adata.
· A menetlevelekben nem került feltüntetésre az összes futott kilométer, illetve a fuvarozási idő, illetve több esetben nem került feltüntetésre, hogy falugondnoki tevékenységre vették igénybe a gépjárművet.
· A tevékenységnaplók nem minden esetben tartalmazták a szállított személyek nevét, számát, aláírását.
· [bookmark: _GoBack]Amennyiben a szolgáltatás nyújtása rendszeresen, ugyanazon személyi kör részére történik (pl. naponta iskolások iskolába szállítása, vagy hetente gyógyszer felíratása, recept kiváltása), a szolgáltatást rendszeresen igénybevevőkről külön lista készíthető, melyet a szolgáltatás minden ismétlődésekor szükségtelen újra elkészíteni. Ilyen esetben az adott napon a szolgáltatást igénybevevőket csupán a szolgáltatást igénybevevők számánál kell feltüntetni. A konkrét személyek nevét az egyes szolgáltatási alkalmakkor ebben az esetben sem az adatlapon, sem a külön vezetett listán nem kell feltüntetni. A kitöltési útmutató 8. pontja szerint a szolgáltatást rendszeresen igénybevevők listáján fel kell tüntetni, hogy az adott személy mely időszakban volt rendszeres igénybevevője a szolgáltatásnak. Nem használnak tevékenységi, illetve utaslistákat a rendszeres tevékenységekre sem. A jelenleg hatályos tevékenységnapló kitöltési útmutatója szerint az 5., és 7. pontoknál, valamint a kiskorú és gondokolt személy igénybevevő esetén mellőzhető az aláírás. 


Az ellenőrzés megállapításainak eleget téve, a menetlevél és a tevékenységnapló helyes kitöltésének módját a falugondnok a gyakorlatban alkalmazza, a szakmai program felülvizsgálatát és aktualizálását a Bátaszéki Közös Önkormányzati Hivatal elvégezte.

Kérjük a Tisztelt Képviselő-testületet, hogy a Alsónyék Község Önkormányzata által működtetett falugondoki szolgálatának hatósági ellenőrzéséről szóló tájékoztatót, valamint a falugondnoki szolgálat Szakmai Programját az előterjesztés melléklet szerinti tartalommal fogadja el.

1. H a t á r o z a t i  j a v a s l a t:

Alsónyék Község Önkormányzata által fenntartott és működtetett falugondoki szolgálat hatósági ellenőrzésének megállapításairól szóló tájékoztató tudomásul vételére

Alsónyék Község Önkormányzatának Képviselő-testülete - az általa fenntartott és működtetett - falugondnoki szolgáltatás tekintetében, a Tolna Vármegyei Kormányhivatal által lefolytatott hatósági ellenőrzés eredményét megismerte, az abban foglaltakkal egyetért.

Határidő: 2025. július 14.
Felelős: Kondriczné dr. Varga Erzsébet jegyző
             (a határozat megküldéséért)

Határozatról értesül: Tolna Vármegyei Kormányhivatal
                                  irattár


2. H a t á r o z a t i  j a v a s l a t:

Alsónyék Község Önkormányzata Falugondoki Szolgálata módosított Szakmai Programjának jóváhagyására

Alsónyék Község Önkormányzatának Képviselő-testülete a személyes gondoskodást nyújtó szociális intézmények szakmai feladatairól és működésük feltételeiről szóló 1/2000 (I.7.) SzCsM rendelet 5. §. (1) d.) pontjában kapott feladatkörében eljárva Alsónyék Község Önkormányzata Falugondnoki Szolgálatának módosított Szakmai Programját – a határozat melléklete szerinti tartalommal –jóváhagyja.

Határidő: 2025. július 14.
Felelős: Kondriczné dr. Varga Erzsébet jegyző
              (a határozat megküldéséért)

Határozatról értesül: Tolna Vármegyei Kormányhivatal
                                  irattár


